text: Nicholas Satchwell stongdi í málinum, meðan Allan Norðberg hevði ein átrokandi leiklut, tá KA Akureyri mikukvøldið vunnu seg í steypafinaluna í Íslandi. Tað gjørdu teir við 27-28 sigri á Selfossi.
text: #000002
text: Ein bjarging fyri og onnur eftir gjørdi at Nicholas eftir 45 leiktar minuttir hevði eitt bjargingarprosent sum táttaði í tey 50(!). Føroyski landsliðsleikarin var stóra orsøkin til at teir gulu hildu Selfossi heilt niðri á 23 málum, tá ið liðini høvdu leikt 60 minuttir.
text: #000004
text: Allan Norðberg, sum vit fyri tað mesta kenna sum høgra vong, spældi á bakkinum hendan dystin, og var avgerandi fyri at KA fór avstað við sigrinum.
text: #000005
text: Meðan málið var sum gandað í verjustøðu, høvdu mennirnir úr Akureyri eisini ringt við at finna stórar málmøguleikar.
text: #000007
text: Tá 10 minuttir vóru eftir av vanligu leiktíðini var KA á odda 19-23, men Selfoss megnaði at koma á javnt. KA hevði møguleikan at avgera dystin tá 15 sekund vóru eftir av vanligu leiktíðini, men misnýttu. Liðini skuldu sostatt ein stuttan túr í skiftingarrúmið áðrenn teir skuldu út í altavgerðandi minuttirnar.
text: #000008
text: Í longdu leiktíðini skiftust liðini um at skora. Selfoss legði seg á odda tá ein góður minuttur restaði í, men KA svaraði aftur við einum flottum "skrúvara" frá høgra vongi Óðinn Þór Ríkharðsson.
text: #000009
text: Sjey sekund restaðu í tá KA mundi mist bóltin, men KA megnaði at fáa bóltin í málið, og skoraði til endaliga úrslitið 27-28.
text: #000010
text: Allan Norðberg fekk høvuðsleiklutin tá ið hann fekk Selfoss at gera trok í síðsta álopinum.
text: #000011
text: Allan, sum endaði á vinstra vongi í verjuni, stillaði seg fyri ein mótsøðumann, og so fór høllin at kóka. Eftir dystin bleiv hetta kjakast nógv um, og venjarin hjá Selfoss legði skyldina á dómaran fyri at teir taptu hálvfinaluna.
text: #000012
text: Serfrøðingarnir hjá RUV, har millum annað Logi Geirsson er ímillum, tóku støðuna upp eftir dystin, og góvu Allani viðhald. Tað var "ruðningur" sum teir siga á íslendskum. Hjá journalistinum á hesu síðuni var heldur eingin ivi. Tað var fúlt trok.
text: #000013
text: Viðmerkjararnir hjá RÚV kallaðu tað fyri ein svakan dyst sum hevði alt. Fagnaðurin var stórur tá teir gulu vunnu, og nógv fólk vóru komin túrin úr Akureyri til dystin.
text: #000014